DE SAPIENTIA VETEHUM. 313 



omnium deorum fuisse antiquissimum, atque adeo 

 omnium rerum, excepto Chao, quod ei coaevum 

 perhibetur ; Chaos autem a priscis viris nunquam 

 divino honore, aut nomine Dei insignitur. Atque 

 Amor ille prorsus sine parente introducitur ; nisi 

 quod a nonnullis ovum Noctis fuisse traditur. Ipse 

 autem ex Chao et deos et res universas progenuit. 

 Ejus autem attributa ponunlur numero quatuor, ut 

 sit infans perpetuus, cagcus, nudus, Sagittarius. Fuit 

 et Amor quidam alter, deorum natu minimus, Ve~ 

 neris filius ; in quern etiam antiquioris attributa 

 transferuntur, et quodam modo competunt. 



Fabula ad cunabula naturae pertinet et penetrat. 

 Amor iste videtur esse appetitus, sive stimulus ma- 

 terise primae, sive (ut explicatius loquamur) motus 

 naturalis atomi. Haec enim est ilia vis antiquissima 

 et unica, quaa ex materia omnia constituit et affingit. 

 Ea omnino sine parente est ; id est, sine causa. 

 Causa enim effectus veluti parens est : hujus autem 

 virtutis causa nulla potest esse in natura (Deum enim 

 semper excipimus). Nihil enim hac ipsa prius ; 

 itaque efficiens nulla : neque aliquid naturae notius ; 

 ergo nee genus nee forma ; quamobrem, quaecunque 

 ea tandem sit, positiva est et surda. Atque etiam si 

 modus ejus et processus sciri daretur ; tamen per 

 causam sciri non potest ; cum sit post Deurn causa 

 causarum, ipsa incausabilis. Neque fortasse modum 

 ejus intra inquisitionem humanam sisti, aut compre- 

 hendi posse sperandum est ; itaque merito fingitur 

 ovum a Nocte exclusum ; certe sanctus philosophus 

 ita pronuntiat : &quot; Cuncta fecit pulchra tempestatibus 



